open-index/open-wikipedia-markdown huggingface dataset:
Cilka Kotyzová

**Cecilie KOTYZOVÁ**, nomata **Cilka** (naskiĝis la 28-an de julio 1942-mortis en la 18-a de oktobro 1997) estis ĉeĥa esperantistino, aktivulino en EK Česká Třebová kaj en asocio de handikapuloj, rulseĝulino.

La okan tagon post naskiĝo ŝi estis trafita de paralizo, nur la dekstra mano iomete funkciis. Pro tiu ĉi handikapo ŝi neniam vizitis lernejon, ĉion instruis al ŝi la patrino. Ŝi klerigis sin mem per legado de libroj. 

Malgraŭ tio ŝi laboris ĉe la magistrato de Česká Třebová, kie ŝi zorgis pri invalidoj kaj malriĉuloj. 

En 1963 ŝi lernis Esperanton ĉe Jindřich Štancl en Česká Třebová. Poste ŝi mem fariĝis instruantino de Esperanto, prezidantino de Esperanto-klubo, estraranino de AEH, laboris por IKUE kaj same por la loka romkatolika paroĥejo. Por handikapuloj ŝi organizis busajn ekskursojn. 

Multaj vidis en ŝi modelan homon, kiu ne rezignis pro sia handikapo, sed ĝis la morto aktivis en la publika vivo.

## Eksteraj ligiloj 
* Nekrologo en DIO BENU

Kategorio:Ĉeĥaj esperantistoj
Josef Kožený

**Josef KOŽENÝ** (naskiĝis la 16-an de aprilo 1904 en Nymburk - mortis la 2-an de marto 1960 en Praha) estis ĉeĥa esperantisto, aŭtoro de Gramatiko de Esperanto (stencilita por Set Lančov, tradukoj en Ĉeĥoslovaka antologio.

Profesoro mezlerneja en Mladá Boleslav. Multaj prop. paroladoj en vasta ĉirkaŭaĵo de lia naskiĝ- kaj loĝurboj kaj trad. E-ajn publikajn paroladojn de Scherer, Ajayi, Niŝimura, ktp. Komitatano de ĈAE. Kunlaboras al Ĉeĥoslovaka antologio.

En 1932 li edziĝis al Boža Šrajerová (Revuo Esperanto 1932, p. 174)

## Verkoj 
* **Gramatiko de Esperanto** (stencilita en Kutná Hora, 1952, kontrolis Stanislav Kamarýt, Tomáš Pumpr, Rudolf Hromada, stencilis Linhart Rýznar)
* **Gramatiko de Esperanto** (stencilita por SET Lančov, 1965)
* **Pasko** (manuskripto)

## Tradukoj 
* Jan Karafiát: **Lampiroj** (Ĉeĥoslovaka antologio, 1935)
* Jiří Wolker: **Pri kamentubisto** (Ĉeĥoslovaka antologio, 1935)
* Jan Neruda: **La Kruco** (La Progreso, 2/1930, p. 18-19)

Kategorio:Ĉeĥaj esperantistoj
Jaroslav Klement

eta|dekstra|180px|Jaroslav Klement (1935-1986)
**Jaroslav KLEMENT** (naskiĝis en 1935 - mortis la 10-an de junio 1986) estis ĉeĥa esperantisto el Karlovy Vary, grafikisto, estro de propaganda komisiono de ĈEA, komitatano de ĈEA, gvida persono en okcidenta Bohemio. Edzo de Alena Klementová.

Dum multaj jaroj li okupiĝis pri informado pri Esperanto, verkis artikolojn pri la ĝusta aranĝo de montrokestoj, aranĝis ekspozicipojn dum la kongresoj de ĈEA kaj ĉe aliaj okazoj, laboris kiel prezidanto de la Gazetara kaj informa komisiono de ĈEA, eldonanto de ties Bulteno kaj iniciatinto de ĉeĥlingva *Esperantské noviny*, kunaŭtoro kaj aranĝanto de diversaj flugfolioj, informiloj kaj afiŝoj, iniciatinto de ĉeĥlingva informilo pri Esperanto (bedaŭrinde ne efektivita). Li estis motoro de la movado en Karlovy Vary, aranĝanto de la Ercmontaraj renkontiĝoj de la ĉeĥoslovakaj kaj germanaj esperantistoj.

Lia granda hobio estis heraldiko kaj veksilologio; en tiuj sciencoj li estis vera fakulo, li verkis heraldikan terminaron en Esperanto kaj dum mallonga eldonadis „blazon‘ kaj flag‘ bultenon“.

## Verkoj 
eta|dekstra|180px
* Eblecoj kaj iluzioj. Sinceraj vortoj de grafikisto (Starto 2/1978, p. 14-16)
* Heraldiko. Veksilologio. Terminaro en Esperanto. (České Budějovice 1979)
* Problemoj de internacia kaj Esperanta terminologio en veksilologio (En: Konferenco pri Apliko de Esperanto en Scienco kaj Tekniko - AEST, Žilina 1981)
* La ĉeĥoslovakaj ŝtatsimboloj (Paco 1986, p. 8-11)

Kategorio:Ĉeĥaj esperantistoj
Kategorio:Esperanto-vortaristoj
Somera Esperanto-Tendaro Lančov

eta|250ra|SET Lančov - 1954 Divočák
**SET Lančov**, estas **Somera Esperanto-Tendaro** apud vilaĝo Lančov, kiun prizorgas la esperantistoj el Třebíč.

Ĉiujare (ekde 1952) tie okazas tri dusemajnaj etapoj en julio ĝis mezo de aŭgusto, por komencantoj, progresintoj kaj konversaciaj kursoj. La tendoj jam estis anstataŭigitaj per kabanoj (laŭ ordono de oficoj pro higienaj motivoj), tamen la tradicia nomo restis konservita. Dum socialismo estis la tri etapoj plenŝtopitaj de esperantistoj (po 150 personoj), sed post 1990 la esperantistaj partoprenantoj malmultiĝis kaj la organizantoj devis enkonduki ankaŭ kursojn de la angla kaj germana lingvoj por plenigi la kabanojn per ripozantoj.

Proksime estas granda digolago, kasteloj Vranov kaj Bítov, ruino Cornštejn.

La tendaron organizas Pavel Sittauer, la lernolibrojn verkis Theodor Kilian kaj Josef Vondroušek, sed helpis kaj helpas ankaŭ multaj aliaj esperantistoj.

eta|600ra|SET Lančov en la 1990-aj jaroj
eta|250ra|SET Lančov 2003

## Naturparko Podyjí-Thayatal 
Proksime troviĝas la transeŭropa Naturparko Podyjí-Thayatal. Tio regiono estis parto de eksa Fera Kurteno. Proksime de urbo Čížov ekzistas monumento de Fera Kurteno. La naturparko hodiaŭtage enhavas multaj oficialaj vojoj, ĉe tiojn oni povas biciklumu kaj migrumu inter Ĉeĥio kaj Aŭstrio. Oni devas enhavanti la eŭropa civitano. Ĉeĥiaj kaj aŭstriaj limkontrolistoj (ankoraŭ) patrolas. Ĝenerale, por eŭropa civitano, libera limovojaĝumo eblas.

## Limkruciĝaj biciklovojoj 
"Biciklovojo de naturparko". Surloke tiu biciklovojo markas kun blanka floro antaŭe de verda fonto.

"Biciklovojo de vino kaj kulturo". Surloke tiu biciklovojo markas kun blanka vinvito antaŭe de ruĝa fonto.

"Biciklovojo de ses urboj". Surloke tiu biciklovojo markas kun blanka urbomuroeniro antaŭe de flavbruna fonto.

Ankaŭ la longdistanza biciklovojo Fera Kurteno Trako surloke spuras preter. detala informacio

## Kiel alvenu 
La plej proksima fervoja stacio estas Šumná. El Šumná eblas daurigi per buso al Vranov nad Dyjí. Same oni atingas
Vranov ankaŭ el urbo Znojmo.

La serĉiloj de ÖBB kaj Deutsche Bahn ebligas trovi transnaciajn trejninterligilojn.

## Sportkonkursoj 
En ĉirkaŭaj akvejoj ofte okazas sportkonkursoj de kajtoboatado.

## Vidu ankaŭ 
* Lančov
* Šumava - alia surlima/transnacia naturoparko.

## Eksteraj ligiloj 
* Hejmpaĝo de la tendaro
* nppodyji.cz
* np-thayatal.at
* Ligilolisto al mapoj de biciklovojoj
* biciklumo kaj migrumo en regiono de Znojmo kaj Retz - Enketo pri la regiono de Naturparko Podyjí-Thayatal. Pdf-paĝo numero 24 enhavas detala mapo de biciklaj kaj migrumaj vojoj en naturparko Podyjí-Thayatal.

Kategorio:Esperanto-movado en Ĉeĥio
Kategorio:Distrikto Znojmo
Kategorio:Lančov
Kategorio:Esperanto en 1952
Kategorio:Someraj Esperanto-kursoj
Ladislav Krajíc

**Ladislav KRAJÍC**  (naskiĝis la 14-an de aprilo 1905- mortis la 31-an de januaro 1973) estis ĉeĥa esperantisto, maŝina inĝeniero, aŭtoro de lernotekstoj de Esperanto.

Li instruis en Somera kursaro en Rožnov pod Radhoštěm.

## Verkoj 
* **Učebný text z esperanta** (Lernoteksto de Esperanto, 1950)
* **Učebné texty z esperanta** (Lernotekstoj de Esperanto, 1951)

## Traduko 
* Henrik Seppik - Ernfrid Malmgren: **Systematický kurs mezinárodního jazyka esperanto. - Sistema kurso de Esperanto**. (1938)

Krajíc
Josef F. Khun

**Josef F. Khun** (naskiĝis la 8-an de marto 1869 en Staré Město - mortis la 17-an de decembro 1928 en Jičín) estis ĉeĥa instruisto, tradukisto de rakontoj por junularo kaj propagandanto de Esperanto kaj poste Ido. 

Aŭtoro de "Majstro Jan Hus", unua ĉeĥa libro, kiu estis esperantigita (1905) kaj idigita.

J. F. Khun estis propagandisto de Esperanto inter ĉeĥoj en la unua pionira epoko dum la jaroj, kiam Theodor Čejka eldonis unuan eldonon de sia lernolibro. Khun tiam verkis kaj eldonis broŝuron en Esperanto Majstro Jan Hus, kiu siatempe signifis gravan faron. 

Khun sciis pasive 20 lingvojn, el kiuj li tradukadis. Esperanton li ankaŭ ne sciis funde, la relative bona lingvaĵo de lia libreto pri Hus estas verko de Čejka, kiu legis la manuskripton kaj lingve ĝin korektis antaŭ la preso. 

Pli poste Khun estis allogita de reformoj, kaj estis citata de idistoj kaj okcidentalistoj, sed ne ŝajnas, ke li estus estinta tro aktiva tiurilate. 

Profesie li estis instruisto, vivis multajn jarojn en Jičín, kie li ankaŭ mortis. 

## Verkoj
*'''Majstro Jan Hus: la vivo, agado, kondamno kaj morto de l' glorinda martiro** (Kun franca kaj Esperanta antaŭparoloj de Carlo Bourlet. - Vrsce-Kopidlno: eld. la verkinto, 1905. 40 p. : ilustr.)
 
***Magistro Jan Hus: la vivo, agado, kondamno e morto dil glorioza martiro** (Jičíin: Tiskařské Družstvo, 1920. - 38 p.)
***Dětské četby světem** (Infana legaĵo tra la mondo - enĉeĥigitaj rakontoj el 20 lingvoj)
***Není stará jako mladá** (Maljunulino ne egalas junulinon, komedio)

## Fonto
* Nekrologo **J. F. Khun''' (Stanislav Kamarýt, La Progreso 1930-01-10)

Kategorio:Ĉeĥaj esperantistoj
Kategorio:Ĉeĥaj idistoj
Vincenc Kroužil

**Vincenc KROUŽIL** (naskiĝis la 31-an de decembro 1876 - mortis la 17-an de novembro 1954) estis ĉeĥa esperantisto, inĝeniero, aktivisto en Brno, honora membro de la loka klubo, en 1921 ĝia prezidanto, post la 2-a mondmilito ekzamenanto pri Esperanto.

Vincenc Kroužil plurfoje prelegis pri Esperanto kaj gvidis kursojn en Industria lernejo kaj Komerca Akademio, en la Societo de Inĝenieroj kaj Arkitektoj.

Vincenc Kroužil okupiĝis pri esotera literaturo. Li ankaŭ helpis al Santo Kumar Ghose Hazra el Kalkuto eldoni lian poemaron *Frateco - Brotherhood*, kiel informas la antaŭparolo.

Li esperantigis
* *Ĉeĥa literaturo laŭ birdperspektivo* de Arne Novák (1921)

kaj enĉeĥigis
* *Esperanto: mezinárodní jazyk inženýrů* (Internacia lingvo de inĝenieroj) de Tony Jules Gueritte.
* Ján Maliarik: *Celozemský univerzálný štát* (1927, Tuttera universala ŝtato)
* Jakob Lorber: *Velké evangelium Janovo* (Granda evangelio de Johano)
* Jakob Lorber: *Říše boží* (Regno Dia)
* Jakob Lorber: *Země přirozená a duchovní* (Tero natura kaj spirita)

Kategorio:Ĉeĥaj esperantistoj
Kategorio:Prezidantoj de la Esperantista klubo en Brno
Antonín Kudela

**Antonín KUDELA** (naskiĝis la 21-an de novembro 1870 en Svinov - mortis la 12-an de februaro 1939 en Belkovice) estis ĉeĥa esperantisto,  membro de Moraviaj Esperanto-Pioniroj.

Juĝa oficisto. E-isto de 1908. Delegito (de 1910) kaj honora membro de UEA. Prezidanto de la loka grupo en Olomouc, komitatano de ĈAE dum pluraj jaroj. Kursgvidinto.

Kategorio:Ĉeĥaj esperantistoj
Kategorio:Honoraj membroj de UEA
Josef Kožíšek

**Josef KOŽÍŠEK** (naskiĝis la  en Lužany; mortis la  en Úvaly) estis ĉeĥa porinfana verkisto kaj poeto kaj esperantisto, Li esperantiĝis antaŭ la unua mondmilito.

Li laboris kiel direktoro de pluraj lernejoj, post la unua mondmilito li fariĝis direktoro de la literatura fako de Státní nakladatelství (Ŝtata eldonejo) en Prago.

En sia poezia verkaro li estas konsiderata kiel posteulo de Josef Václav Sládek kaj antaŭulo de *František Hrubín*. Lia unua poemkolekto aperis en *1890*.
Li eldonis entute 12 librojn, interalie porinfanajn poemarojn *Doma* (Hejme), *Na sluníčku* (Sursunete), *Oku i srdéčku* (Por okulo kaj koreto) kaj legolibrojn
*Ráno* (Mateno) kaj *Studánka* (Akvoputeto). Lia plej fama poemo estas *Polámal se mraveneček* (Malsaniĝis formiketo), kiu estis ankaŭ esperantigita de Miroslav Malovec.
Li verkis ankaŭ pedagogiajn artikolojn precipe pri komenca periodo de legado.

Kategorio:Ĉeĥaj porinfanaj verkistoj
Kategorio:Ĉeĥaj esperantistoj
Kategorio:Ĉeĥaj pedagogoj
Ludwig Krysta

**Ludwig Krysta** (krista) (naskiĝis la 7-an de decembro 1877 en *Lipowiec*, urboparto de Ustroń - mortis en la dua mondmilito) estis ĉeĥa esperantisto.

Profesie ŝtata eksoficisto, urba konsilantarano en Český Těšín (Ĉeĥoslovakio).

E-isto de 1920. Prezidanto de Regiona Esperanto-Ligo en Český Těšín de 1931, fondita de li. Fervora kursgvidanto, kunlaboranto de pluraj E-gazetoj.

Liaj beletristikaj verketoj aperis parte en la eldonaĵoj de Alfred Kenngott, parte memstare (Pri la prononcado en Esperanto; Marionetaj ludoj; La senvola svatanto).

## Verkoj 
* **Marionetaj ludoj: ilia prezentado, kaj unu "Terpoma tragedio"** (Katowice: Mondlingvo-Eld., 1931. - 23 p.)
* **Pri la prononcado de Esperanto** (Katowice: Mondlingvo-Eld., 1931. - 30 p.)
* **La senvola svatanto: unuakta teatraĵo kun kanto** (Katowice: Mondlingvo-Eld., 1931. - 35 p.)
### Recenzo pri **Pri la prononcado de Esperanto**
Kategorio:Ĉeĥaj esperantistoj
Vladimír Leraus

**Vladimír LERAUS** (28-a de julio 1905 en Beroun, Bohemio, Aŭstrio-Hungario – 29-a de junio 1991 en Prago, Ĉeĥoslovakio) estis ĉeĥa aktoro, fama el filmoj, rolanta en Verda Stacio.

## Eksteraj ligiloj 
* Vladimír Leraus ĉe imdb.com 

Kategorio:Ĉeĥaj aktoroj
Kategorio:Ĉeĥaj esperantistoj
Kategorio:Naskiĝintoj la 28-an de julio
Kategorio:Mortintoj la 29-an de junio
Kategorio:Verda Stacio
Jarmila Kurandová

**Jarmila KURANDOVÁ** (naskiĝis la 30-an de januaro 1890 en Veselá - mortis la 6-an de decembro 1978 en Brno) estis grava ĉeĥa aktorino, tutnacie konata el filmoj, televido kaj teatro.

En la 1930-aj jaroj ŝi rolis esperantlingve en Verda Stacio. Rolojn en filmoj ŝi ricevis kiel 50-jarulino, tial ŝi ludis kutime patrinojn kaj avinojn. Ŝia plej fama rolo estas vartistino en la fabelo **Princidino kun ora stelo** (ĉeĥe: *Princezna se zlatou hvězdou*).

## Filmaj roloj 
* **Panter čeká v 17,30** (Pantero atendas je la 17,30 h - 1972) - avino
* **Babička** (Avino,1971) avino
* **Nahota** (Nudeco, 1970) - dommastrino
* **Barometr** (Barometro, 1969)
* **Tři zlaté vlasy děda Vševeda** (Tri oraj haroj de Avo Ĉioscianto, 1963) - sortistino
* **Čas jeřabin** (La tempo de sorpoj, 1963) - patrino
* **Deváté jméno** (La naua nomo, 1963) - patrino
* **Pouta** (Katenoj, 1961) - onklino
* **Dařbuján a Pandrhola** (Dařbuján kaj Pandrhola, 1960) - akuŝistino
* **Rychlík do Ostravy** (Ekspresa trajno al Ostrava, 1960) - onklino
* **Smyk** (Jora glito, 1960) - patrino
* **Vyšší princip** (Supera principo, 1960) - najbarino
* **Princezna se zlatou hvězdou** (Princidino kun ora stelo, 1959) - vartistino
* **Život pro Jana Kašpara** (Vivon por Johano Gasparo, 1959) - patrino
* **Zlatý pavouk** (Ora araneo, 1957) avino de Maria
* **Advent** (Advento, 1957) Plesnička
* **Rudá záře nad Kladnem** (Ruĝa brilo super Kladno, 1956) s-ino Minaříková
* **Neporažení** (Nevenkitaj, 1956) s-ino Chválová
* **Psohlavci** (Hundkap-ŝildanoj, 1955) patrino
* **Botostroj** (Ŝumaŝino, 1954) patrino
* **Přicházejí z tmy** (Ili venas el la mallumo, 1954) Agnesa Martincová
* **Konec strašidel** (Fino de fantomoj, 1953) s-ino Zapletalová
* **Mladá léta** (Junaj jaroj, 1953) patrino
* **Usměvavá zem** (Ridetantalando, 1952) s-ino Holubová
* **Pyšná princezna** (Fiera princidino, 1952) kampulino
* **Posel úsvitu** (Mesaĝinto de la tagiĝo, 1951)
* **Vstanou noví bojovníci** (Leviĝos novaj batalantoj, 1950) - patrino
* **Dva ohně** (Du fajroj, 1950) s-ino Kramerová
* **Rodinné trampoty oficiála Třísky** (Familianoj klopodoj de oficisto Tříska, 1949) ewdzino
* **Svědomí** (Konscienco, 1948) - virino en homamaso
* **Ves v pohraničí** (Ĉelima vilaĝo, 1948) Marinjo
* **Týden v tichém dome** (Semajno en kvieta domo, 1947)
* **Pancho se žení** (Pancho edziĝas, 1946) - patrino
* **Čtyři lidé - jedna řeč** (Kvar homoj - unu lingvo, 1939)

Kategorio:Ĉeĥaj esperantistoj
Kategorio:Ĉeĥaj aktoroj
Kategorio:Verda Stacio
Jaroslav Mastný

**Jaroslav MASTNÝ** (naskiĝis la 29-an de aprilo 1892 en Olomouc - mortis la 30-an de junio 1958 en Olomouc) estis ĉeĥa esperantisto, membro de Moraviaj Esperanto-Pioniroj.

Doktoro pri juro, ŝuofabrikisto.

Jam kiel studento antaŭ la unua mondmilito li eldonis en Prago kun alia studento Josef Friedrich glumarkojn kun tekstoj el la verkaro de Jan Amos Komenský

Sed nur en Olomouc kreiĝis la kolektivo de Jaroslav Mastný, Antonín Kudela kaj Albín Neužil, nomata Moraviaj Esperanto-Pioniroj, kiu ĝis 1938 eldonis 12 beletrajn kaj sciencajn verkojn.
	

Kategorio:Ĉeĥaj esperantistoj
Zdena Matyková

**Zdena MATYKOVÁ** (naskiĝis la 12-an de marto 1913 - mortis la 9-an de decembro 2002) estis ĉeĥa esperantistino el Hradec Králové.

Ŝi laboris en gvidaj funkcioj de la pedagogia sekcio de Ĉeĥa Esperanto-Asocio, tradukis porinfanajn librojn kaj kontribuis al Pola Radio.

Ŝia filino Zdena Matyková-Hanzlovská estis solistino de la baleto en Brno.

## Verkoj
***Ruĝa globeto** (originala rakonto, Starto 8/1973, p. 6)
***Kiel mi fariĝis laŭreatino** (artikolo, Starto 4-5/1976, p. 6)

## Tradukoj
*Václav Čtvrtek: **Rabisto Rumcajs** 
*Ondřej Sekora: **Formiko Ferda**

Kategorio:Ĉeĥaj esperantistoj
František Mlynář

**František MLYNÁŘ** (naskiĝis la ; mortis la ) estis ĉeĥa esperantisto, instruisto, direktoro de elementa lernejo, fake kaj hobie botanikisto, kiu postlasis manuskripton de granda botanika vortaro esperanta - latina - germana - franca - angla - rusa - ĉeĥa - slovaka.

Kategorio:Ĉeĥaj esperantistoj
Albín Neužil

**Albín NEUŽIL** (neuĵil) (naskiĝis la 16-an de februaro 1883 en Bohonice - mortis la 19-an de februaro 1948) estis ĉeĥa esperantisto, membro de Moraviaj Esperanto-Pioniroj.

Popollernejestro en Neředín, antaŭurbo de Olomouc. Esperantisto de 1904. Li instruis Esperanton en sia lernejo de multaj jaroj laŭ propraj metodoj. Dum pluraj jaroj li estis prezidanto de TAGE, partoprenis dekunu UK-jn. Artikoloj.

## Verkoj 
**Metodo de manpresitaj ornamaĵoj**, Olomouc-Neredin, 1926. estas teksto kun
8 diverskoloraj ilustraj tabuloj; 26X216 cm. 
### Recenzoj
## Notoj
Kategorio:Ĉeĥaj esperantistoj
Marie Nováková

**Marie NOVÁKOVÁ** (1874-1944) estis ĉeĥa esperantistino, virino el Lidice, pereis en koncentrejo.

## Fontoj 
* esperanto.cz pri ŝi

Kategorio:Ĉeĥaj esperantistoj
Jaroslav Mráz

**Jaroslav MRÁZ** (naskiĝis la 30-an de aprilo 1933 - mortis la 12-an de januaro 2005) estis ĉeĥa esperantisto, pedagogo, astronomo, tradukanto de poezio.

## Tradukoj eldonitaj
*Věra Ludíková: *Ekaŭdi la animon* (1998, kun M. Malovec)
*Zdenka Bergrová: *Vortoj de la nokto* (2002)
*Jiří Karen: *Mondo afabla ne nur al vortoj* (2002)
*Věra Ludíková: *Sendu ĝin pluen* (2003)

## Tradukoj neeldonitaj
*Karel Havlíček Borovský: *Tirolaj elegioj*
*Karel Havlíček Borovský: *Reĝo Lavro*
*Stanislav Kostka Neumann: *Libro de arbaroj, akvoj kaj deklivoj*
*František Hrubín: *La turhorloĝo de Mánes*
*Karel Toman: *Monatoj*

## Eksteraj ligiloj 
*http://mujweb.cz/Kultura/malovec/Mraz.htm

Kategorio:Ĉeĥaj esperantistoj
Kategorio:Tradukistoj al Esperanto
Zdenko Křimský

**Zdenko KŘIMSKÝ** (naskiĝis la 27-an de majo 1934; mortis la 22-an de julio 1999 en Mělník) estis ĉeĥa esperantisto, sekretario de Ĉeĥa Esperanto-Asocio (1973-1985) kaj komitatano de UEA (1980-1986), poste entreprenisto de kooperativo Interhelpo.

En Mělník Křimský servis pli frue kiel delegito. Pro lia agado ĈEA akiris siatempe urbocentran oficejon en Prago, kiun li renovigis kaj ekipis, sed ne plu ekzistas. Li estis iniciatinto de *Sociologia esploro de sintenoj al Esperanto,* kies rezulto aperis broŝure (esperantigis Josef Vondroušek, 1981).

Křimský iniciatis kooperativon nomitan laŭ la sama nomo de žilina kooperativo inter 1923 kaj 1943, Interhelpo.

Krimsky, Zdenko
Josef Mendl

**Josef Mendl** (naskiĝis la 20-an de januaro 1932 en Nadějkov - mortis la 16-an de majo 2024) estis ĉeĥa esperantisto. Eklernis Esperanton kiel aŭtodidakto en 1948. Ekde 1962 membro de Esperanto-klubo en Tábor, ekde fino de 1980-aj jaroj membro de Esperanto-klubo en Písek. Aktiva membro de IKEF kaj multjara korespondanto por Ĉeĥio de la magazino Monato. Kiel kunlaboranto de Esperanta Literatura Fondaĵo (ELFo) enkomputiligis manuskriptojn de multaj Esperanto-tradukoj.

## Verkaro 
### Ciferecigitaj Esperanto-manuskriptoj 
* eldonitaj:

* Jaroslav Foglar: *La knaboj de la Kastora rivero* (Esperanto-Klubo de Theodor Kilian 1996)
* Karolo la 4-a: *Propra biografio de Karolo la IV-a* (KAVA-PECH 1995)
* Jaroslav Hašek: *Aventuroj de la brava soldato Ŝvejk dum la mondmilito* (KAVA-PECH 2004)

* ankoraŭ neeldonitaj:

* Karel Čapek: *Naŭ fabeloj*
* Karel Čapek: *El vivo de insektoj*
* Karel Čapek: *Afero Makropulos*
* Jarmila Hašková: *El notlibro de sankta Petro*
* Otakar Maršík: Spektaklo por dioj
* Vladimír Škutina: *Malliberulo de la prezidento*
* Jan Šmíd: *Ĝojoj de mia vivo*
* Karel Schulz: *Ŝtono kaj doloro*
* Gregor Achille: *Problemoj en Panonio*
* Miroslav Švandrlík: *Nigraj baronoj*

### Prelegoj 
MENDL, Josef: *Kiel kompreni duoblan librotenadon*. En: Prelegaro de KAEST, Praha 2002.

### Artikoloj por la revuo Monato 
* *Ĉu kontraŭ terorismo per milito* (2005)
* *Ĉu militoj savos Usonon?* (2006/10/24-26) https://www.monato.be/2006/008959.php
* *Ĉu NATO kaj Usono kontribuas al sekura mondo* (2003)
* *De la tria Eŭropa al la kvina Monda Sociala Forumo* (2005) https://www.monato.be/2005/008560.php
* *Herooj aŭ murdistoj* (2004)
* *Kiam teroristoj heroiĝas* (2005) https://www.monato.be/2005/008468.php
* *Kien evoluas la mondo* (2004)
* *Konsekvencoj de ekonomiaj transformoj* (2002/2/10)
* *Monda sociala forumo kaj embarasoj post Eŭropa sociala forumo* (2005)
* *Terorismo: koncentriĝu pri la kaŭzoj* (2005) https://www.monato.be/2005/008701.php

* *Traktado de triopo en Moskvo* (2004)

### Tradukoj 
* *Unuformaj kutimoj kaj praktiko de ICC por dokumentaj kreditoj*. El la angla kuntradukis J.Mendl. IKEF 2002. 51. s. ISBN 9284211557

Kategorio:Ĉeĥaj esperantistoj
Stanislav Papírník

**Stanislav PAPÍRNÍK** (naskiĝis la  en Prago-Suchdol - mortis la ) estis ĉeĥa esperantisto, aktivulo en České Budějovice.

En Suchdol li travivis la Duan Mondmiliton, poste la familio transloĝiĝis al Petrohrad apud Plzeň. La soldata servo lin transportis al Slovakio, kie li edziĝis kaj vivis 12 jarojn en Nitra. Post divorco disde la edzino li transiris al České Budějovice. 
Tie li fondis novan familion, post kiam li konatiĝis kun nova edzino Irena Papírníková pere de Esperanto dum renkontiĝo en Vsetín (19. - 22. 9. 1975), kien li alveturis kun siaj esperantistaj amikoj el Nitra. 

Baldaŭ post sia alveno al České Budějovice en 1976 li aliĝis al agado de loka esperantista klubo. Li apartenis al la fondintoj de la gazeto „La Progreso“, kiu estis eldonata en České Budějovice ekde 1978 kaj dum la tuta tempo li estis ĝia respondeca redaktoro. Kvankam la samnoma klubo La Progreso post 1989 finis sian agadon,  St. Papírník restis fidela al Esperanto kiel membro de ĈEA. 
 
Inter la jaroj 1979-1987 li estis membro de ĈEA-estraro.

Li mortis post longa malsanado unu tagon post atingo de 76 jaroj. 

## Verkoj 
* *Kantareto* (1978, kun Irena Papírníková)

## Artikoloj 
* *Enkonduke* (La Progreso 1/1978)
* *Invito al České Budějovice* (La Progreso 1978, 1979)

## Eksteraj ligiloj 
* [Verkoj de Stanislav Papírník en la viena muzeo](http://search.obvsg.at/primo_library/libweb/action/search.do?dscnt=0&vl(1UI0)=contains&frbg=&scp.scps=scope%3A%28ONB_aleph_esperanto%29&tab=onb_sondersammlungen&dstmp=1400913445522&srt=rank&ct=search&mode=Basic&dum=true&tb=t&indx=1&vl(freeText0)=pap%C3%ADrn%C3%ADk&vid=ONB&fn=search)

Kategorio:Ĉeĥaj esperantistoj
Kategorio:České Budějovice
Václav Pechoč

**Václav PECHOČ** (naskiĝis la 18-an de aŭgusto 1906 en Týn nad Vltavou - mortis en 1985) estis ĉeĥa esperantisto, aktivisto en Plzeň.

Tre grava estis lia agado, kiu en la 1930-aj jaroj grupigis ĉiujn regionajn klubojn, grupetojn en unu klubon sub la nomo *Okcidentbohemiaj esperantistoj kungrupiĝis por pli bone propagandi E-on*, kun sidejo en Pilzeno. 

Li tradukadis beletron (Alexandre Dumas, Vladislav Vančura k.a.), sed liaj tradukoj verŝajne perdiĝis. En la jaro 1937 li eldonadis stencilitan gazeton "Progresinto" por nove bakitaj esperantistoj. En 1949 aperis lia Praktika Konversacio. Li instruis ankaŭ en SET Lančov.    

## Verkoj
***Praktika Konversacio** (1949)
***Caveant consules!** (Starto 2/1973)
***Manĝi aŭ „vori“?** (Starto 3/1973)
***La lastaj tagoj de L.L. Zamenhof** (Starto 2/1977)

## Fontoj
***Stanislav Kamarýt: **Historio de la Esperanto-movado en Ĉeĥoslovakio**
***Kroniko de la pilsena klubo'*

## Rimarkigo
„Praktika Konversacio“ ne estas datita. La viena Trovanto skribis sian supozon 1960, la Historio de Kamarýt indikas 195?, sed en la kluba ekzemplero de Brno estas enskribite per krajono: *16.50 Kčs, 22.XI. 1949 Klub esperantistů v Brně''. Do ŝajnas, ke la libro estis aĉetita por la klubo de Brno la 22-an de novembro 1949 kontraŭ 16,50 ĉeĥoslovakaj kronoj.  

Kategorio:Ĉeĥaj esperantistoj
Julius Patzelt

**Julius PATZELT** (pacelt) (naskiĝis la 9-an de majo 1857 en Groß-Schönau, Germanio - hodiaŭ Velký Šenov en Ĉeĥio - mortis la 17-an de januaro 1927 en Obergrund, Ĉeĥoslovakio, hodiaŭ Horní Podluží en Ĉeĥio), estis ĉeĥoslovaka germana esperantisto. In estis konata sub la kromnomo
„Tausendkünstler“ (La ĉielertulo), la GEL-organo "Marto" nomis lin PAZELT , ekz. en la nekrologo, 1927, n-ro 2, p. 9.

Profesie li estis horloĝisto kaj fortepiana agordisto.

## Agado por Esperanto 
Pioniro de Esperanto en Aŭstrio-Hungarujo, vera apostolo en norda Bohemujo. Korespondis kun Zamenhof. Fondis multajn grupojn kaj gvidis konstante kursojn. Eldoninto de l' gazeto: La migranto kaj de pluraj Esperanto-lerniloj. Sur lian tombon en la tombejo de Horní Podluži GEL starigis monumenton. Sur la tomboŝtono estas surskribo: **Julius Pazelt, * 9. V. 1857, 17. I. 1927, (stelo), Per laboro al honoro!, Bund deutscher Esperantisten seinem Vorkämpfer.**

Tombo julius patzelt.png|Tombo de Julius Patzelt en Horní Podluží (Ĉeĥio)
Hřbitov_Horní_Podluží.JPG|Tombejo de Horní Podluží, kie Julius Patzelt estas enterigita

## Eksteraj ligiloj 
* Artikolo pri Patzelt en *La Marto*

Kategorio:Ĉeĥaj esperantistoj
Kategorio:Horloĝistoj
Kategorio:Naskiĝintoj la 9-an de majo
Kategorio:Mortintoj la 17-an de januaro
Augustin Pitlík

eta|Augustin Pitlík instruanta, 1948
**Augustin PITLÍK** (naskiĝis la 24-an de julio 1883 en Bavorov, mortis la 4-an de aprilo 1960 en Prago), estis ĉeĥoslovako, doktoro pri filologio, supera sekretario en komerca ministerio en Prago, direktoro de kursoj en Doksy kaj Honora membro de UEA.

Pitlík estis esperantisto de 1902. En 1912-13 li travojaĝis Eŭropon kun lumbildparolado Esperantlingva, kaj per tio multe helpis la propagandon. Li parolis en 33 urboj de 11 ŝtatoj antaŭ sume 9370 homoj pri „Prago, popolaj kostumoj kaj Sokolaro“. Li estis Ĝenerala Sekretario de la UK en Prago 1921. De 1922 lektoro de Esperanto ĉe la ĉeĥa teknika altlernejo en Prago. La  li fondis Ĉeĥoslovakan Esperanto-Instituton, kies prezidanto li iĝis. En 1928 dum pluraj monatoj Pitlík eldonadis *Ĉeĥoslovakan Esperanto-preson* sendatan i. a. ankaŭ al redakcioj por represo de la informoj pri Esperanto kaj ĝia movado. De 1930 li estis vicprezidanto de Ĉeĥoslovaka Asocio Esperantista (ĝis 1938) kaj anis de la ŝtata ekzamena komisiono. Laboris li por aperigo de Esperantaj turismaj eldonaĵoj; tradukis al Esperanto eldonaĵon de la fervoja ministerio. Estis li Lingva Komitatano ricevinte distingilojn finnan kaj francan.

## Fontoj 
* Stanislav Kamarýt: Historio de la Esperanto-movado en Ĉeĥoslovakio, Praha 1983, vivdatoj de A. Pitlík p. 246)
* Progreso, n-ro 1-2, 1923, p. 2 - enhavas la foton kaj koncizan priskribon de lia laboro

Kategorio:Ĉeĥaj esperantistoj
Jan Pospíšil

**Jan POSPÍŠIL** (naskiĝis en 1954) estas ĉeĥa esperantisto kaj inĝeniero. 

Li estas aktivulo de la scienc-teĥnika sekcio de ĈEA, kunfondinto kaj ekskomitatano de TEC de UEA, aktivulo pri terminologio, kunlaborinto en DLT-projekto kaj en Esperanta Bildvortaro en fakoj aviado, aviada meteorologio, aerodromoj, aviada medicino kaj aliaj fakoj rilataj al aeronaŭtiko, aviado, kosmonaŭtiko, flugado.

Por la DLT-projekto li en la 1980-aj jaroj uzis sian UEA-kodon **jopo** kiel pseŭdonimon: en Esperanto elparolitaj jp, do jopo.

En 1992-1993 li laboris profesie por terminologio kadre de UEA kiel direktoro de Terminologia Esperanto-Centro (la 4-a oficejo de UEA, en Ĉeĥio).

Kategorio:Ĉeĥaj esperantistoj
Kategorio:Terminologio
Kategorio:Aviada medicino
Karel Procházka

**Karel PROCHÁZKA** [proĥaska] (naskiĝis la ; mortis la 21-an de novembro 1957) estis landa konsilisto en Prago kaj ĉeĥa esperantisto.

De 1906 ĝis 1914 li faris propagandajn paroladojn en Prago kaj en provincaj urboj kaj instruis Esperanton. Antaŭ la unua mondmilito li estis komitatano kaj vicprezidanto de la Esperanto-klubo en Prago kaj de Bohema Unio Esperantista (BUE). Li estis membro de ekzamena komisiono. Post la unua mondmilito li kunreorganizis Ĉeĥoslovakan Asocion Esperantistan (ĈAE). Li estis komitatano de ĈEI. Kun Eduard Kühnl li verkis Ĉeĥan-Esperantan vortaron (1914, ĉ. 25.000 kapvortoj) kaj sisteman lernolibron. Kun Vladimír Tobek li tradukis la ĉeĥan romanon „Avinjo“ de Božena Němcová. Kun Eduard Kühnl li verkis ĉeĥan-esperantan vortaron.

## Tradukoj
* *Avineto* de Božena Němcová (kun Vladimír Tobek)
* *Sherlock Holmes en servo de la hispana trono* de Hugo Vavris (kun Eduard Kühnl)
* *Kristnaska arbeto* de Jan Vrba (en La Progreso 1923)

## Vidu ankaŭ
*Listo de ĉeĥaj esperantistoj

## Referencoj
## Fontoj
*Bulteno de EK Praha n-ro 50, novembro 1957-februaro 1958

## Eksteraj ligiloj 
*[Libroj](http://search.obvsg.at/primo_library/libweb/action/search.do?dscnt=0&scp.scps=scope%3A(ONB_aleph_esperanto)&tab=onb_sondersammlungen&mode=Basic&vl(freeText0)=karel+prochazka&vid=ONB&fn=search) de Karel Procházka en la Kolekto por Planlingvoj kaj Esperantomuzeo 

 

Kategorio:Ĉeĥaj esperantistoj
Kategorio:Esperanto-vortaristoj
Jan Rambousek

La persona nomo **Jan RAMBOUSEK** povas signifi la jenajn:

***Jan Rambousek**, ĉeĥa esperantisto (1867-1945)
***Jan Rambousek**, ĉeĥa pentristo (1895-1976)
Miloš Rudolf

**Miloš RUDOLF** (naskiĝis la 4-an de decembro 1923 en Olomouc - mortis la 17-an de januaro 1988) estis ĉeĥa esperantisto.

Li laboris kiel vicprezidanto de Esperanto-klubo en Olomouc. Kiam en 1952 estis likvidita EAĈSR (ĉar „la internacia lingvo de laboristoj estis la rusa“), la esperantistaj kluboj restis sen gvidado. En 1955 Miloš Rudolf iniciatis fondon de Tutŝtata konsulta komitato esperantista (TKKE), kies sekretario li estis ĝis  1957, kiam ĝin anstataŭis jam oficiale aprobita Ĉeĥoslovaka Esperanto-komitato, kies laboro kondukis al refondo de ĈEA en 1969.

## Fonto
*Nekrologo en Starto 4/1988

Kategorio:Ĉeĥaj esperantistoj
Pavel Polnický

**Pavel POLNICKÝ** (naskiĝis la 10-an de aprilo 1943) estas ĉeĥa esperantisto, sekretario de KELI, prezidanto de la ĉeĥa KELI-sekcio kaj eksa estrarano de ĈEA. En 2008 li estis nomita honora membro de ĈEA.

Pavel Polnický naskiĝis en Nymburk, sed post la dua mondmilito la familio translokiĝis al Poděbrady, la bazan lernejon li frekventis en Přední Lhota (nun parto de Poděbrady), poste Agrikulturan Mezlernejon en Poděbrady.

Post abiturienta ekzameno li laboris dum ses semajnoj kiel zooteknikisto en Ratenice, poste kvin jarojn en Řečany nad Labem ĉe arbidejoj. Sekvis profesioj de asekuristo, oficisto en direktorejo de restoracioj, provizisto en bakejo.

Li esperantistiĝis en 1965 kaj tuj aktivis en junulara sekcio, ekde 1969 laboris profesie kiel sekretario de ĈEA. En 1974 li perdis tiun ĉi laborpostenon pro sia rifuzo eniri komunistan partion.

La 21-an de aŭgusto 1968 li sekrete filmis okupaciajn tankojn. La sekreta polico lin poste enketis pro liaj eksterlandaj kontaktoj per Esperanto kaj postulis kunlaboron ĉe tradukado de esperantlingvaj tekstoj, sed tion li rifuzis. La projekto *Paměť národa* (Memoro de la Nacio) lin envicigis en sian retejon.

Volontule li funkciis kiel vicprezidanto en 1990-1996 kaj denove kiel sekretario ekde 2000 ĝis 2011.

Li multe vojaĝis tra la mondo kaj laboras en loka klubo de turistoj.

Li estas ĉeforganizanto de la Kongresoj de KELI en Janské Lázně (2000), Bystrice pod Hostynem (2004), Strážné (2006), Pribylina (2008), Poděbrady (2011), Zöblitz, Germanio (2012), Svitavy (2013), Bratislava (2016), Zöblitz, Germanio 2017) kaj ekumena en Poděbrady (2018). Krome li kunorganizis multajn aliajn aranĝojn (ekz. tradiciajn renkontigojn en Poděbrady, kongresojn de IFEF kaj SAT en Ĉeĥio) kaj estis kasisto de la LKK de la Universala Kongreso 1996 en Prago. Organizis du asociajn konferencojn en Poděbrady.

Ekde 2005 li zorgas ankaŭ pri la presado kaj ekspedado de la gazeto *Dia Regno* de KELI.

Dum multaj jaroj li estas peranto de Esperanto-gazetoj (La Gazeto, Femina, Heroldo de Esperanto, Literatura Foiro, Juna Amiko, Monato, La Ondo de Esperanto) en Ĉeĥio.

La 2-an de marto 2018 la urbo Poděbrady transdonis al Pavel Polnický *Záslužný list* (Diplomo pri meritoj) pro multjara laboro en KELI.

La 4-an de marto 2023 en Tago de Poděbrady la banurbo honoris jam tradicie siajn civitanojn por ilia laboro. Inter la honoritoj estis ankaŭ Pavel Polnicky pro sia multjara agado en ĈEA, klubo de turistoj kaj en la evangelia eklezio. Li ricevis Honoran medalon de Poděbrady.

En 2023 li eldonis proprakoste sian ĉeĥlingvan aŭtobiografion *Jak šel můj život* (Kiel pasis mia vivo).

## Eksteraj ligiloj 
* Pavel Polnický en Memoro de la Nacio
* Pavel Polnický en la projekto Rakontoj de niaj najbaroj
* Pavel Polnický kiel laŭreato de la urbo Poděbrady
* Esperanto ne estas danco - artikolo pri Pavel Polnický
* Esperanto influis mian vivon - ĉeĥlingva artikolo en Poděbradský zpravodaj (Informilo de Poděbrady) 6/2023 

Kategorio:Ĉeĥaj esperantistoj
Kategorio:Honoraj membroj de ĈEA
Josef Řebíček

**Josef ŘEBÍČEK** (rĵebiĉek) (naskiĝis la 6-an de aŭgusto 1875 en Salgótarján, Hungarujo - mortis la 6-an de majo 1960 en Dvorce) estis ĉeĥo fervoja oficisto en Olomouc. Lia filo estis grava esperantisto Jaromír Řebíček.

Josef Řebíček estis finstudinto de juro en Prago kaj sekve ĉefo de komerca departemento en la fervoja direkcio Olomouc. Li esperantistiĝis en 1918, sed li ne ŝatis societan vivon kaj preferis dediĉi ĉiun sian liberan tempon al tradukado, redaktado, administrado.

Li aktivis kiel esperantisto-fervojisto, ellaboranto de fervojfaka terminaro. Memstare eldonis „Int. konvencio pri fervojaj person-, pakaĵ- kaj fretaĵ-trafikoj“, 1930.

Supozata ĉefa tradukanto de Moraviaj Esperanto-Pioniroj. Patro de Jaromír Řebíček.

## Verkoj 
* **Komercaĵregistro por la statistiko pri eksterlanda komerco de la Ĉsl. respubliko** (franca-esperanta, manuskripto, traduko de versio franca-ĉeĥa)
* **Abocoregistro de koncernaj komercaĵoj** (ĉeĥa - esperanta - germana, manuskripto)
* **Int. konvencio pri fervojaj person-, pakaĵ- kaj fretaĵ-trafikoj** (1930)

## Tradukoj 
* Karel Čapek: **R.U.R.** (1926, Moraviaj Esperanto-Pioniroj, Olomouc - reeldonita de KAVA-PECH en 2012 )

## Interesaĵoj 
* En la dramo R.U.R. de Karel Čapek (1920) unue aperis la vorto „roboto“ por artefarita homo (elpensis lia pli aĝa frato, pentristo kaj verkisto Josef Čapek).
* La dramon elsendis esperantlingve Verda Stacio la 6-an de novembro 1935.
* En 2013 mallongigitan version prezentis studenta teatro DOMA el Svitavy en la UK 2013 en Rejkjaviko. La teatraĵo estas spektebla en Jutubo sub la nomo **R.U.R. aŭ Terura sonĝo**. Oni aldonis figuron de Karel Čapek, kiu inter unuopaj scenoj klarigas al sia amiko, kion li celis per la dramo.

## Eksteraj ligiloj 
* Terura sonĝo - versio 1
* Terura sonĝo - versio 2
* Terura sonĝo - versio 3

Kategorio:Ĉeĥaj esperantistoj
Kategorio:Ĉeĥaj tradukistoj
Kategorio:Tradukistoj el la ĉeĥa lingvo
Kategorio:Tradukistoj al Esperanto
Kategorio:Ĉeĥaj fervojistoj
Zdeněk Rusín

**Zdeněk RUSÍN** (naskiĝis la 30-an de majo 1937) estas ĉeĥa esperantisto.

Laŭ profesio juristo kaj tradukanto de juraj tekstoj en la hispanan, katalunan, valencian kaj Esperanton, instruas ankaŭ la italan kaj la hispanan.
En ĈEA li laboris ekde 1979 ĝis 1987 kiel prezidanto de la centra revizia kaj kontrola komisiono.

Post 1990 li komencis aktivi ankaŭ literature kaj terminlogie. Kun Petr Deák li prilaboris ekonomian vortaron Esperantan-ĉeĥan laŭ peto de Bruno Vogelmann por **International Business Dictionary** (1974), tamen la ĉeĥa aldono neniam aperis. Kun Miroslav Malovec li esperantigis romanon de František Kožík pri Komenio **Lumo en tenebroj** (pli precize dirite, Z. Rusín tradukis la romanon mem, M. Malovec aldonis tradukojn el la verkaro de Komenio en la dua parto de la libro). Ĉar li ŝatas gitarludi, li esperantigis ankaŭ kelkajn kantojn, ekz. „Náměšť“ de Jaroslav Hutka, kanton pri libereco, kiu furoris post falo de la komunisma reĝimo en Ĉeĥoslovakio.

Sian inklinon al poezio li aplikis per esperantigo de versoj de poetino Marie Dolistová, konkrete li tradukis poemojn ''Al konscienco, Julio, Majo, Sintrovo, Kalvaria vojo, Kiso de Judaso, Radioteleskopo, Amikeco, Kantad' de rojo montara, Atendado, Barbora, Bohosudov - Baziliko de Virgulino Maria Dolorplena, Koronaria unuo, La medita II, Al Madla kaj Manka*. Memstare kaj libroforme aperis poemo **Sinjorino Zdislava de Lemberk** pri ĉeĥa mezepoka sanktulino, kiu - kvankam nobelino - helpis al kuracado de malriĉaj homoj. En **Migrantaj vortoj** li prezentis kelkajn nordbohemajn poetojn (Svatava Antošová, Věra Bartošková, Marie Dolistová, Marta Zbyslava Gärtnerová, Pavel Polívka, Martin Tomášek).

Li sukcesis esperantigi ankaŭ la enkondukan paĝon en la retejo de Kamero de Tribunalaj Interpretistoj de Ĉeĥa Respubliko.

Li instruis Esperanton en gimnazio de Teplice kaj esperantigis la retejon de la lernejo, kies lernantoj decidis restaŭri malnovan gimnazian kapelon kun belegaj freskoj de la Beŭrona arto (de monaĥoj el Beŭrona ordeno), kiun la ateisma komunista reĝimo grave damaĝis. Rusín esperantigis artikolon de Jakub Mráček pri la kapelo kaj publikigis en Dio Benu (62 - 2/2006) sub titolo **Viktimo de barbareco**.

## Artikoloj 
* **Ĝeneralaj elektoj en ĈSSR kaj ĉeĥoslovaka balot-rajto** (Starto 8/1971)
* **Ĉe amikoj en Gus Ĥrustalnia** (Starto 5/1973)

## Tradukoj 
* **Poutníci slova - Migrantoj de vortoj** (spegula eldonono, pluraj poetoj, eldonis *Teplická výtvarná a literárně-estetická společnost'', 2005, 14 p.)
* Jakub Mráček: **Viktimo de barbareco** (Dio Benu, 62, 2/2006)
* Marie Dolistová: **Sinjorino Zdislava de Lemberk** (2009)

## Eksteraj ligiloj 
* Marie Dolistová en Esperanto 
* Kamero de Tribunalaj Interpretistoj de Ĉeĥa Respubliko en Esperanto
* Gimnazio de Teplice, esperantlingva parto 
* Artikolo pri Beŭrona arto de Teplice en Dio Benu
* Fotogalerio pri la gimnazia kapelo kun Beŭrona arto - ĉeĥlingve

Rusín, Zdeněk
Christian Fürchtegott Gellert

**Christian Fürchtegott GELLERT**  (naskiĝis la 4-an de julio 1715 en Hainichen; mortis la 13-an de decembro 1769 en Lepsiko) estis germana verkisto.

Lia verkaro konsistas el poezio, fabloj, komedioj, rakontoj kaj romano. Per sia klara kaj eleganta lingvaĵo li atingis popularecon en ĉiuj tavoloj de la popolo. Liaj kantoj inspiris diversajn komponistojn, ekz. Ludwig van Beethoven kaj Joseph Haydn.

## Listo de verkoj 
eta|upright|*C. F. Gellerts sämmtliche Schriften. Teil 1* (1775)
* *Lieder* (kantoj, 1743)
* *Die Betschwester* (komedio, 1745)
* *Das Loos in der Lotterie* (komedio, 1746)
* *Fabeln und Erzählungen* (fabloj kaj rakontoj, 2 vol., 1746/1748)
* *Das Leben der schwedischen Gräfin von G.* (romano, 2 vol., 1747/1748)
* *Lehrgedichte und Erzählungen* (poemoj kaj rakontoj, 1754)
* *Geistliche Oden und Lieder* (odoj kaj kantoj, 1757)

## Eksteraj ligiloj 
* Rete legeblaj verkoj 

Kategorio:Germanlingvaj verkistoj
Kategorio:Germanaj verkistoj
Religia milito

**Religia milito** aŭ *sankta milito* (Latine: *bellum sacrum*) estas milito ĉefe kaŭzata aŭ justigita pere de diferencoj en religioj de la diversaj flankoj.
* Eŭropaj militoj de religio
* Ĝihado estas milito de islamanoj por sia religio
* Krucmilito estas milito de kristanoj pro sia religio.

## Vidu ankaŭ 
* Nordaj Krucmilitoj
* *Reconquista*

Kategorio:Religio
Kategorio:Militoj
Ramsay MacDonald

**James Ramsay MACDONALD** (naskiĝis la , Lossiemouth, Moray, Skotlando - , surmare, survoje al Sud-Ameriko) estis brita ŝtatisto kaj ĉefministro en 1924, 1929 - 31 kaj 1931 - 35.

MacDonald naskiĝis en Skotlando ekster edzeco kaj ricevis nur modestan edukadon. Li devis ankaŭ instrui post aĝo de 12 jaroj por iĝi plu instruata. Post la lernejaj jaroj li laboris kiel komizo.

Li iĝis ano de la Nedependa Laboristara Partio (angle: Independent Labour Party aŭ *ILP*) en 1894. MacDonald fariĝis la estro de la ILP inter 1911 – 14 kaj denove en 1922 – 31.

En sekretaj kunsidoj kun la estroj de la Liberala Partio en 1903 li forĝis la pakton Gladstone–MacDonald. Per du-membraj kandidatiĝoj, ĝi aranĝis, ke la kandidatoj Liberalaj kaj Laboristoj ne disigu la voĉdonojn.

Li elektiĝis al la brita parlamento en 1906 kaj estis ministro pri eksterlandaj aferoj (1930) kaj ĉefministro (unue en 1924) en la unua laborista registaro. Tiu registaro rekonis Sovetunion en 1924 kaj interkonsentis kun Irlando.

Pro juĝproceso kontraŭ la komunista gazeta redaktoro J. R. Campbell li devis abdiki en 1924.

Li edziĝis kun Margaret Gladstone en 1897 kaj estis multe afliktita de ŝia morto en 1911. Ili havis ses infanojn: Alister (1898), Malcolm (1901), Ishbel (1903), David (1904), Joan (1908) kaj Sheila (1910). Malcolm poste fariĝis mem politikisto. Ishbel fariĝis la "unua damo" de ŝia patro kiam li fariĝis ĉefministro.

Kategorio:Britaj politikistoj
Kategorio:Ĉefministroj de Britio
Pravoslav Sádlo-Páv

**Pravoslav SÁDLO-PÁV** (1925-24.11.2000) estis ĉeĥa esperantisto, doktoro de juro, filo de renoma muzikologo, aktoris en **Verda Ĉaro**.
Jan Řepa

**Jan ŘEPA** (naskiĝis la 14-an de majo 1944 en Netolice), neformale nomata "Fidel", estas ĉeĥa esperantisto kaj amatora aktoro. Esperanto-aktivulo en Netolice, ekskomitatano de ĈEA, konata pro sia humuro, multjara laboranto kun infanoj. Ekde   2025  honora membro de Ĉeĥa Esperanto-Asocio.
eta|maldekstra|250px|Jan Řepa kiel „Simpatiulo“ de la tendaro
Jan Řepa komencis lerni Esperanton jam ekde sia junaĝo fine de 1950-aj jaroj.
Li gvidis infanrondetojn, kun kiuj li vizitadis Someran Esperanto-Tendaron en Lančov kaj inter kiuj elkreskis kiel esperantistoj ankaŭ liaj du filoj, el kiuj la pli juna, Bohumil, dum kelkaj jaroj daŭrigis la laboron. Inter liaj Esperanto-lernantoj estas ankaŭ Vladimír Türk.

Plurajn jarojn li aktivis kiel estrarano de Ĉeĥa Esperanto-Asocio kaj en 2011-2016 li estis prezidanto de la kontrolgrupo de ĈEA.
Li konatas kaj popularas precipe pro sia infekta bonhumoro kaj nevelkanta humuro.

Jan Řepa estas ankaŭ entuziasma amatora aktoro en loka amatora teatro-grupo TYL (ĉeĥlingva) en Netolice, kiu prezentas siajn spektaklojn en la ĝardena korto de kastelo Kratochvíle.

Li deklamis kaj aktoris ankaŭ Esperantlingve. Ekde 2009 kunlabore kun Vladimír Türk li realigis plurajn plurajn interesajn sonregistraĵojn de poezio kaj prozo (verkoj de Karel Čapek, Fráňa Šrámek, *Sekretaj sonetoj* de Peter Peneter k.a. ) kaj Esperanto-paroligon de mallongaj filmoj (*Kastelo Kratochvíle*, *La reĝa urbo Písek*, *Burgo Zvíkov*, *Petr Vok diboĉulo*). Trifoje li ĉiĉeronis esperantlingve kiel la renesanca nobelo Petr Vok en la kastelo Kratochvíle (2006, 2009, 2015).
Trifoje li publike prezentiĝis kiel doktoro Zamenhof - ĉeĥlingve por la publiko dum la Adventa Matineo en Písek (2009) kaj dum Muzeaj noktoj en Svitavy (2015 kaj 2017).

La pinta teatra Esperanto-rolo de Jan Řepa estis aŭtoro (Karel Čapek) en la sciencfikcia dramo R.U.R., kies adapton esperantlingve sukcese surscenigis studenta teatroensemblo DOMA el Svitavy - unuafoje dum la OSIEK-Konferenco en Svitavy (julio 2012) kaj sekve i.a. dum la 98-a Universala Kongreso de Esperanto en Rejkjaviko (julio 2013) kaj aliaj internaciaj aranĝoj.

## Eksteraj ligiloj 
* Jan Fidel Řepa solenis sian vivjubilon artikolo en Esperanto.cz kun ligiloj al ĉefaj videoj kaj sonregistraĵoj (2011)
* Tri vivoamoj de Jan Fidel Řepa - virinoj, teatro kaj Esperanto fotogalerio kun dulingva priskribo kaj ligiloj al videoj kaj sonregistraĵoj (2019)
*Jan Řepa kiel Karel Čapek kun partnero Petr Chrdle
*Jan Řepa kiel Karel Čapek kun partnero Ján Bobrík

Kategorio:Ĉeĥaj esperantistoj
Lincoln (Anglio)

----
eta|300px|dekstra|Katedralo kaj Brayford Pool
**Lincoln** estas urbego en la orienta mezlando de Anglio. Ĝi estas la ĉefurbo de la provinco Lincolnshire kiu situas inter la rivero Humber kaj la Wash [ŭaŝ].

La provinca registaro troviĝas en Lincoln.

La rivero Witham fluas tra la centro. Multe da turistoj vizitas la urbegon por esplori la historiajn konstruaĵojn kiel la mondkonata majesta katedralo, la kastelo, La Domo de la Judo (angle: *Jews House*) kaj la mezepokaj stratoj.

Lincoln ankaŭ estas regiona centro por la provinco kaj tie troviĝas kaj granda gamo de butikoj kaj aliaj servoj ekz. Universitato de Lincoln, teatro, muzeoj.

En 1996 la reĝino Elizabeto la 2-a de Anglio malfermis la novan universitaton.

## Kvartaloj
Jen listo de kvartaloj en Lincoln:
* Ermine (markita aparte kiel Ermine Ori. kaj Ermine Okc.) - Kvartalo ĉefe loĝeja en la norda parto de la urbo, sude de la aŭtovojo A46.
* St Giles - Kvartalo ĉefe loĝeja, en la nordokcidenta parto de la urbo, sudoriente de la vojo A15, kaj apud Ermine Okcidenta.
* Bailgate - Parto norda de la centro, kun konstruaĵoj historiaj (katedralo, kastelo, romiaj arkoj). Ĝi havas multe da la nokta vivo de la urbo. Loĝkvartaloj ekzistas ĉi tie, sed estas malabundaj.
* Cornhill - La transportnabo de la urbo, kiu havas la aŭtobusan stacion kaj la fervojan stacion. La kvartalo ankaŭ havas vendejaron kaj estas la plej komerca areo (kun vestaĵojn, teknologion, manĝon, ktp).
* Newland - Parto okcidenta de la centro. Ĝi havas la universitaton (kaj studento-loĝejojn) kaj aliajn konstruaĵojn diversajn. Ankaŭ estas loĝkonstruaĵoj (ne studentaj) ĉi tie. La Brayford Pool fluas tra ĉi tie, konektita al la rivero Witham.
* New Boultham - Sude de la centro, ĝi havas ĉefe hipervendejojn kaj industriajn konstruaĵojn. Estas loĝkonstruaĵoj ĉi tie. La ĉefvojo nomiĝas Tritton Road (A1192), kiu ekas en Newland kaj finas en North Hykeham (antaŭurbo de, sed ne kvartalo de, Lincoln).
* Bracebridge - Kvartalo ĉefe loĝeja en la sudo. Kiel New Boultham, ĝi ankaŭ havas hipervendejojn kaj la ĉefvojo estas Tritton Road.
* North Hykeham borderas Lincoln-on, sed oficiale ĝi estas sia propra urbo en si mem.

Esperantigado de Lincoln = Linkolno, aŭ Lindumo (de la originala latina urbnomo, Lindum)

Dosiero:Lincoln - Lincolnshire dot.png|
Dosiero:LincolnshireLincoln.png|

## Vidu ankaŭ 
* George Boole

## Eksteraj ligiloj 
* http://www.lincoln.gov.uk
* http://www.lincoln-info.org.uk 
* http://www.roman-britain.co.uk/places/lindum/
* http://www.oldengine.org/members/ruston/front.htm  

Kategorio:Urboj de Lincolnshire
Antonín Seemann

**Antonín SEEMANN** (naskiĝis la 23-an de julio 1907 en Praha – mortis la 9-an de oktobro 1973 en Praha) estis ĉeĥa esperantisto, aktoro kaj reĝisoro.

Esperantisto de post 1951. En 1954 li sendis al la belarta konkurso tri siajn unuaktajn teatraĵojn: la komedion **Korespondu**, la scenon **La spirito mokas** kaj bildon el la vivo de Zamenhof **Mi esperas**. La unua ricevis la unuan premion, la du ceteraj laŭdan mencion.

Kun sia edzino Eva Seemannová li fondis la teatran grupon "Verda Ĉaro de Julio Baghy".

## Verkoj 
* Korespondu! (dramo)
* La spirito mokas
* Mi esperas (dramo)

## Eksteraj ligiloj 
* Gajnintoj de Belartaj Konkursoj

Kategorio:Esperanto-aktoroj
Kategorio:Ĉeĥaj esperantistoj
Kategorio:Ĉeĥaj reĝisoroj
Gustav Scholze

**Gustav SCHOLZE** (prononco *Ŝolce*, naskiĝis la 28-an de julio 1889 en Postrum-Postřelná, mortis en 1983 en Munkeno) estis ĉeĥoslovakia germanlingva esperantisto, kiu interalie funkciis kiel komitatano de UEA kaj kiel prezidanto de Germana Esperanto-Ligo en Ĉeĥoslovakio.

Li estis inĝeniero kaj profesoro ĉe la ŝtata germana supera industria lernejo en de la tiutempe plejparte germanlingva urbo Reichenberg en Ĉeĥoslovakio. La Enciklopedio de Esperanto en 1934 konsideris lin "reviviginto de la Esperanto-movado inter germanoj en Ĉeĥoslovakio". Interalie li sukcesis uzigi Esperanton en la ĉiujara Foiro de Reichenberg, kiu posedis Esperanto-fakon. Li kunlaboris je teknika fakvortaro, kaj instruis Esperanton en sia lernejo en Komerca Akademio.

En 1932 Germana Esperanto-Ligo en Ĉeĥoslovakio havis 395 anojn. Ĝia reorganizinto en la jaro 1924 kaj unua prezidanto, Gustav Scholze, restis prezidanto en GEL ĝis 1938, kiam GEL tuj post la germana okupacio de la apudlimaj regionoj likvidiĝis por adaptiĝi al la postuloj de la naziismo. Post forigo de la germanoj el Ĉeĥoslovakio li venis al Munkeno, kie li profesoris en industria lernejo kaj daŭre aktivis en la movado.

Post la translokiĝo al Munkeno, en la 1950-aj jaroj li estis prezidanto de la direktoraro de Germana Esperanto-Instituto.

Ekzempla germanlingva publikaĵo de li estis la verko *Deutsche Schutzarbeit - Tätigkeitsbericht 1923* - "laboro pri protekto de la germana (...kulturo en Ĉeĥoslovakio)" - aperinta en 1923".

## Referencoj 
Kategorio:Germanaj esperantistoj
Kategorio:Ĉeĥaj esperantistoj
Miloslav Schmidt

**Miloslav SCHMIDT** (* 1881, Mošovce - † 1934, Martin) estis slovaka esperantisto, financ-oficisto, ĝenerala sekretario de la Asocio (1909).

Li estas menciata en la "Historio de Esperanto-movado en Ĉeĥoslovakio" de Stanislav Kamarýt kiel kunlaboranto ekstreme sindona kaj dumviva membro de Ĉeĥoslovaka Asocio Esperantista.

## Galéria 

Image:Schmidt portret.jpg|Miloslav Schmidt
Image:Schmidt.jpg|Domo de Miloslav Schmidt - en Mošovce, Slovakio

Kategorio:Slovakaj esperantistoj